Austraalia missioon toimub ajavahemikul 8.-13. detsembril Sydneys, Lõuna-Ameerika missioon on 13.-16. detsembril Sao Paolos, Brasiilias.  Konsulaarmissioonide käigus on kõikidel Eesti kodanikel, kes viibivad Austraalias ja Lõuna-Ameerikas, võimalik taotleda endale uut passi või ID-kaarti, teha muid konsulaartoiminguid (tellida dokumente jms). Seoses sõrmejälgede võtmise kohustusega on alates 29. juunist 2009 vajalik  kõikidel passitaotlejatel isiklikult pöörduda Eesti välisesindusse või Eestis viibides Politsei- ja Piirivalveameti teenindusbüroodesse. Austraaliale lähim Eesti saatkond asub Tokyos, Lõuna-Ameerika riikidele lähim Eesti konsulaaresindus asub New Yorgis. Selleks, et Austraalias ja Lõuna-Ameerikas viibivad Eesti kodanikud saaksid passitaotlused esitada ilma Tokyosse või New Yorki reisimata, lähetatakse sinna konsulaarmissioon.